**Rondelul amintirilor**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul amintirilor

Predatu-m-am, scumpei Iubiri

Pe-al cerului fundal preasfânt,

Şi Doamne-n rugăciuni şi cânt

Mi-am ridicat altar din amintiri!

Din lacrimi, izvorâte-n şipotiri

Ce sufletul adeseori mi-a frânt,

Predatu-m-am, scumpei Iubiri

Pe-al cerului fundal preasfânt.

Şi dac-au fost atâtea zăboviri...

La glăsuirea rugii-n legământ...

Am aşteptat... pe-aripi de vânt

Răspuns, şi până la-mpliniri -

Predatu-m-am, scumpei Iubiri,

Pe-al cerului fundal preasfânt!

Flavius Laurian Duverna

16 februarie 2016